Ei inhaltliche Schwärpunkt vu dr Alemannische Wikipedia sin Theme, wo eppis z due hän mit dr Regione, wu alemannischi Dialäkt gschwätzt wäre. Mir verliere derby aber d Wält nit us dr Auge un bhandle au andri Theme, wu wichtig sin un d Läser inträssiere. D Artikel sotte uf eme wisseschaftlige aber au allgmein  verständlige Nivoo gschribe syy. Satirischi, gspassigi oder umgangssprochligi Formulierige sin nit gwinscht, di alemannisch Wikipedia isch kei Spassprojekt.